Федэрацыя Босніі і Герцагавіны

Федэрацыя Босніі і Герцагавіны — дзяржаўнае ўтварэнне, якое мае канфедэратыўныя адносіны з Рэспублікай Сербскай і складае з ёю агульную дзяржаву — Боснія і Герцагавіна.

Федэрацыя ўтворана згодна Вашынгтонскага пагаднення 1994 года. У склад федэрацыі ўвайшлі тэрыторыі Рэспублікі Боснія і Герцагавіна і Харвацкай рэспублікі Герцаг-Босна.

Плошча федэрацыі — 26 076 км² (51 % агульнай тэрыторыі Босніі і Герцагавіны). На вызначанай тэрыторыі пражываюць 2,4 млн чалавек. Адміністрацыйны падзел: дзесяць кантонаў, у кожным з якіх пераважае баснійская або харвацкая этнічная большасць.